Kobalt Stúdió – Kerámia Szakkör Felnőtteknek
2026-04-28 16:00 - 20:00, 2026-04-23 16:00 - 20:00, 2026-04-21 16:00 - 20:00 (Europe/Budapest) | Angyalföldi József Attila Művelődési Központ
Kobalt Stúdió – Kerámia Szakkör Felnőtteknek
Kobalt Stúdió kerámia szabadműhely minden kedden 10.00-20.00 -ig és csütörtökön 10.00-17.00 -ig.
A Kobalt Stúdió az épület alagsorában üzemelő közösségi kerámiaműhely. A stúdióban keddenként 10 és 20 óra között, csütörtökönként pedig 10 és 17 óra között kötetlen formában, szakmai támogatás mellett lehet alkotni.
Ezen felül előre meghirdetett időpontokban tematikus workshopokat és raku égetési eseményeket szervezünk.
A három órás alkalmak díja, amely magában foglalja az anyag és égetési költséget is: 9.000 Ft/ alkalom
Lehetőség van egy órás jegy vásárlására is, melynek díja: 5500 Ft
Öt alkalmas bérlet ára: 40.500 Ft/ 5 alkalom
Információ: Kovács Martina, info@kobaltstudio.hu , +3620 917 43 65

Kerekítő manó torna
2026-04-28 10:30 - 11:30, 2026-04-21 10:30 - 11:30
Kerekítő manó torna
Kerekítő manó bábos jeleneteivel, ölbeli játékokkal, mondókákkal hangszerjátékkal, színeslabdás ejtőernyőzéssel, tornaszeres játéktérrel.
Ölbeli játékok, mondókák a Kerekítő könyvsorozat népi gyűjtése nyomán, dalokkal, hangszerjátékkal színesítve.
Információ: Tel: 0620-380-7232, E-mail: toleszter@gmail.com

Kerekítő mondókás móka
2026-04-28 09:45 - 10:45
Kerekítő mondókás móka
Félóra höcögés, göcögés, kacagás a Kerekítő mondókáskönyvsorozat ölbeli játékai, mondókái nyomán! Lovagoltatás, lógázás, hintáztatás, cirókázás, csúszdáztatás, zsuppolás élő hangszerjátékkal, népi hangszerekkel, népdalokkal, sétáltatókkal színesítve.
Információ: Tel: 0620-380-7232, E-mail: toleszter@gmail.com

Mazsorett oktatás
2026-04-27 17:15 - 19:00, 2026-04-22 16:30 - 18:00
Mazsorett oktatás
Szeretettel várjuk a mazsorettezni vágyó kislányokat már 6 éves kortól, akik szeretnék elsajátítani a botforgatás és a tánc alapjait! A mazsorett egy olyan különleges műfaj, melynek során mozgás közben mazsorett botot, pompont, később pedig zászlót használunk. A koreográfiák modern, fúvószenei feldolgozásokra készülnek, melyeket a gyerekeknek a későbbiekben lehetőségük nyílik fellépéseken, mazsorett fesztiválokon bemutatni. A mazsorett fejleszti a tartást, magabiztosságot ad, miközben a lányok egy közösséggé kovácsolódnak, és közös élményeket szereznek.
Az órákat Bessenyei Ditta, végzett mazsorett oktató fogja tartani, aki az ország elsőszámú, Nívódíjas együttesének, a Debreceni Majorette Együttesnek volt a tagja 20 éven keresztül. Ezidő alatt a legjobbaktól tanulhatott, számos sikert ért el egyénileg és csapatban is, az itt megszerzett tudást pedig most szeretné átadni a következő generációnak!
Információ: Bessenyei Ditta, mazsorett oktató,+36202019727, budapestimazsorett@gmail.com

After School Tánciskola táncoktatás
2026-04-27 16:45 - 19:45, 2026-04-23 17:45 - 19:45, 2026-04-23 16:30 - 17:30
After School Tánciskola táncoktatás
Egyesületünk egy olyan reform programot képvisel Magyarországon, mely a diákok iskola utáni hasznos időeltöltését ösztönzi. Célunk, hogy a gyerekek a tanórák után ne az utcán, a plázákban, vagy otthon videó-játékozással töltsék el a szabadidejüket, hanem sportoljanak. Az egyesületben a hagyományos sportágak mellett kiemelt szerepe van táncoktatási rendszerünknek. Fő célunk a mozgás népszerűsítése, az egészséges életmódra nevelés, a dohányzás visszaszorítása, továbbá a kulturális nevelés, a művészet iránti érdeklődés felkeltése és a tanulás ösztönzése, mely által egészséges, intelligens, magabiztos, ambiciózus felnőttekké válhatnak a diákjaink. A táncnak mindemellett pedig kiváló személyiségformáló, csapatépítő ereje van.
További információ: Szabó Tamás, +36 30 862 2142, szabototi@gmail.com
www.afterschooldance.hu

Kobalt Stúdió – Kerámia Szakkör Gyerekeknek
2026-04-27 16:00 - 19:00
Kobalt Stúdió – Kerámia Szakkör Gyerekeknek
Minden hétfőn 16:00-19:00 óra között egy órás időintervallumokban várjuk kreatív foglalkozásra a 6-14 éves korosztályt.
A gyerekek Máthé Ivett művésztanár vezetésével megismerkedhetnek az agyagozás alapjaival, a különböző technikákkal (laptechnika, hurkatechnika). Az óra résztvevőinek lehetősége van megvalósítani saját, egyedi ötleteiket vagy különböző ünnepkörökhöz igazodó használati és dísztárgyakat, figurákat készíthetnek.
Az egy órás alkalmak díja, amely magában foglalja az anyag és égetési költséget is: 4.000 Ft/ alkalom
A gyermek korongos alkalmak díja: 4500 Ft/alkalom
A foglalkozásra az alábbi linken lehet regisztrálni: https://app.minup.io/book/kobalt-studio
Információ: Kovács Martina, info@kobaltstudio.hu, +36 20 917 43 65

Jógakaland-Gyerekjóga
2026-04-27 16:00 - 17:00
Jógakaland-Gyerekjóga
Pataki-Tisza Krisztina vagyok, 2023 nyarán végeztem el a Jógakaland Gyerekjóga Oktató Képzését, az ott tanultakat és a Jógakaland játékait folyamatosan alkalmazom a foglalkozásaimon. A Jógakalandos Gyerekjóga foglalkozásaimon a gyerekek játékos módon ismerik meg a jógázás örömteli, fejlesztő, stresszoldó hatásait, miközben izgalmas kalandokat élnek át a mesés történeteimen keresztül. Rengeteg pozitív és jótékony hatása van a jógának a gyermekekre, köztük például a koncentráció fejlődése, áldásos hatás a gyermekek testi-lelki fejlődésére, nyugtató hatású és csökkenti a stresszt és szorongást is egyben.
Bízom benne, hogy sok gyerkőcnek segíthetek majd az elkövetkezendő időszakban, hogy megtapasztalhassák a jóga áldásos hatásait és ászanáit, melyet minden foglalkozáson egy mesébe ágyazva hallhatnak a gyerekek, így nemcsak jógázhatnak, de mesét is hallhatnak egyben az órák folyamán érdeklődésüket fenntartva, így eljuthatunk együtt mesés Jógaországba!
További információt a www.jogakaland.hu oldalon olvashatnak a jógás játékokról és a pozitív hatásokról.
Bejelentkezés szükséges!
Információ: Pataki-Tisza Krisztina jogakaland.kriszta.tisza@gmail.com, 0670/3218753

Szenior Örömtánc
2026-04-27 10:00 - 11:30
Szenior Örömtánc- Mozgás – Öröm – Agytorna
Kényelmes ruhában gyere, hozz magaddal váltócipőt, vizet és egy kalap jókedvet.
Mi várható:
Körtáncokat, csoportos táncokat fogunk táncolni, egyszerűsített, könnyen elsajátítható, kifejezetten szenior korosztálynak létrehozott lépésekkel, koreográfiákkal
Célunk a test és elme karbantartása.
Partner NEM szükséges!
Szeretettel várunk:
– Ha mozogni szeretnél, karbantartani az izmaidat, tánccal, zenére, közösségben
– Ha szeretnéd a memóriádat edzeni (A szenior örömtánc egyedülálló módon 70%-ban –mérsékelheti a demencia kialakulását, lassítja a folyamatot a már demens embereknél)
– Ha nincs partnered
– Ha szereted a jó közösséget
Információ: Bojtos Katalin 70 60 90 549 – bojtoskatalin1971@gmail.com
Csatlakozz csoportunkhoz a naprakész információkért:
https://www.facebook.com/groups/3630626620582392/
Részvételi díj: 1500,- Ft/alkalom

Gyertyafény Keringő Klub
2026-04-25 15:00 - 17:00
Gyertyafény Keringő Klub
Családias, baráti légkörben várja a klub az új esztendőben az érdeklődőket minden szombat délután. Sok-sok vidámságban, meglepetésben lesz része a jó társaságra és közös programokra vágyó, élő zenére táncolni szerető, fiatal lelkű egyedül álló és társas betérőknek.
A klub támogatója: Budapest Főváros XIII. Kerületi Önkormányzat
Klubvezető: Tömöry M. Tivadar, +36 20 547 9752
Belépőjegy: 1 500 Ft/alkalom, klubtagoknak 1 000 Ft/alkalom
Információ: Szalkai Lajos +36 30 453 4264, szalkailajos@kult13.hu

"Részemről mondjunk mancsot" - Gondolkodjunk együtt tovább Popper Péter örökérvényű kérdéseiről!
2026-04-25 10:00 - 12:00
„Részemről mondjunk mancsot” – Gondolkodjunk együtt tovább Popper Péter örökérvényű kérdéseiről!
Gondolkodjunk együtt tovább Popper Péter örökérvényű kérdéseiről – ma is aktuális témákról, emberről, lélekről, világról.
Popper Péter kérdései ma is bennünk élnek. Beszélgessünk róla közösen.

Időtálló gondolatok – közös beszélgetések.

A kérdések ugyanazok. A válaszokat ma keressük.

Az előadássorozatot egyik nagy kedvencünkkel nyitjuk: a „Részemről mondjunk mancsot” című könyvvel, mely nem más, mint egy szívből jövő “vallomás a négylábúakról, akik nélkül elviselhetetlenül sivár lenne az élet”.
Előadónk: Udvarhelyi-Tóth Kata, biológus és kutyaiskolai oktató. A természet és az állatok szeretete születése óta keretezi és irányítja az életét. Zoológusként végzett az Állatorvostudományi Egyetemen, jelenleg doktori disszertációját írja a házikedvencek és gazdáik kapcsolatának hatásairól. A velünk élő állatok csodás társak a mindennapokban, segítenek átvészelni a nehéz időket és osztoznak a boldog idők örömében. Előadásában szeretné megismertetni a hallgatósággal, hogy a tudomány mit tud kedvenceink, kiváltképp a kutyák és gazdáik közötti csodálatos kapcsolatról. Vagyis: Mire képes egy négylábú, ha valódi kapcsolatot keresünk vele?

A részvétel díjtalan!

Csepp Színház és Színitanoda
2026-04-25 09:00 - 14:00
Csepp Színház és Színitanoda

Egy CSEPP Színház, egy CSEPP Tanoda, egy CSEPP szeretet, egy CSEPP hovatartozás!
A Csepp Színház és Színitanoda 2004 szeptemberében alakult Koffler Gizi vezetésével. 2011 szeptemberétől alkotófolyamatainknak és oktatási helyszínünknek az Angyalföldi József Attila Művelődési Központ ad otthont.
A Csepp Színház tagjai a cseppecskék, akik már 5 éves kortól megkezdhetik a világot jelentő deszkák felé vezető rögös úton az első lépéseket, illetve a színház és a közönség szeretetének és tiszteletének megtanulását. Mindebben segítséget nyújtanak Nekik tanáraik, akik szívüket, lelküket beleadva próbálnak tanítani, fejleszteni és minél több lehetőséget biztosítani számukra. Igen sok növendék belekerülhetett a szinkron szakma körforgásába, a meghallgatások világába és ezen emberpróbáló helyzetekben meg is állták helyüket. A cseppecskék közül már sokan elismert gyerekszínésznek, többen folytatták felsőfokú tanulmányaikat hazai és külföldi színművészeti egyetemeken és többen már színészként színházban dolgoznak.
Foglalkozások: minden szombaton 9.00-14.00-ig (vizsgaelőadások minden ősszel és tavasszal)
Tanórák: színészmesterség, beszédtechnika, ének, tánc, pantomim és akrobatika
Tanáraink: Koffler Gizi, Szabó Zselyke, Fodor Judit, Bokor Zsuzsa, Gyuris Rita, Hodossy Vivien, Unger Vanda
Jelentkezés: Folyamatosan bővülünk, egész évben várjuk az új jelentkezőket
Információ: +3670 881 8202, cseppszinhazesszinitanoda@gmail.com, https://www.facebook.com/Cseppszinhaz

DramaWorks
2026-04-25 09:00 - 14:00
DramaWorks
Több mint 10 éve adjuk meg a lehetőséget gyerekeknek és felnőtteknek egyaránt, hogy színpadon és képernyőn ragyogjanak. Tanfolyamokat kínálunk színjátszás, filmezés és zenés játékok terén. Képzéseket nyújtunk minden korosztály számára: a 3 évestől kezdve a fiatalokig és felnőttig. Angol nyelvű tanárokkal dolgozunk, akik szenvedélyesen szeretik az előadó-művészetet. Foglalkozunk kezdő és professzionális szintű képzésekkel, valamint filmszereplő-válogatással is. Kortól és tapasztalattól függetlenül mi hisszük, ha szórakoztatva és a képzeletet kibővítően tanítunk, akkor az önbizalmat és a más képességeket nemcsak a színpadra fejlesztjük!
Információ: dramaworks.hu
Helyszín: Angyalföldi József Attila Művelődési Központ

PénteK13 – JAMN - VersmindenÁron - Sövegjártó Áron zenés, humoros, irodalmi estje
2026-04-24 19:00 - 21:00
PénteK13 – JAMN – VersmindenÁron – Sövegjártó Áron zenés, humoros, irodalmi estje
Egy igazi „one man show”, amelyben a nézők megismerhetik Áront, különleges művészetét, humorát, gyönyörű hangját és egyedi kreativitását, közvetlenségét. Hallhatják őt énekelni, komoly verseket mondani, humoros dalszövegeket versként elmondani, 20 év színházi tapasztalatait és kalandjait stand up formában elmesélni és sok-sok megható és humoros történetet…
Sövegjártó Áron a Gór Nagy Mária Színitanodában tanult, játszott a Soproni Petőfi Színházban, a Miskolci Nemzeti Színházban, a József Attila Színházban, a Turay Ida Színházban és jelenleg Madách Színház művésze.

Ékszer balett
2026-04-24 16:00 - 20:00, 2026-04-22 16:00 - 20:00
Ékszer balett
Az Ékszer Balettiskolában 30 éve, a szépre és a klasszikus értékek befogadására tanítjuk a gyerekeket 4 éves kortól. A gyermek balett oktatási programunk tartalmaz: klasszikus balettet, akrobatikát, balett gimnasztikát, jazz balettet, spicc-technikát és step táncot oktatunk Renge Györgyi vezetésével.
Információ: +36 30 2313 813

Autogén Tréning: Stabilizálás és tünetenyhítés változókorban lévő nőknek
2026-04-24 08:00 - 10:00

HATHA JÓGA - Jóga óra felnőtteknek
2026-04-23 18:00 - 19:30
HATHA JÓGA – Jóga óra felnőtteknek

Az órára kérlek, saját jógamatracoddal érkezz.
A terem kapacitása korlátozott, így kérlek, ha teheted az alábbi e-mail címen jelentkezz be az órára: brigitta.yogigi@gmail.com
A Hatha jóga a jóga egyik legismertebb irányzata. Gyakorlása során nem csak felvesszük a fizikai testhelyzeteket (ászanák), és kitartjuk őket, hanem össze is hangoljuk őket a légzésünkkel. A Hatha jóga célja alapvetően a testtartásoknak (ászanák) és a légzésnek az összehangolásán, illetve a különböző légzőgyakorlatokon (pránajáma) keresztül, az elme működésének megzabolázása, valamint a mentális működésünk kiegyensúlyozása.
Foglalkozásaim során, saját tempódat és adottságaidat figyelembe véve, ismertetem meg veled a különböző ászanákat, és azoknak a helyes felépítését, alkalmazását, fokozatosan eljutva odáig, hogy már bele tudj lazulni ezekbe a pózokba, és össze tudd kapcsolni őket a légzéseddel, hogy aztán a helyes testtartást alkalmazva végig tudd lélegezni a gerinced mentén a teljes testedet. Minden gyakorlás alkalmával plusz információkkal látlak el, amiket a mindennapi életben is alkalmazhatsz testi, lelki, szellemi stabilitásod, egészséged fenntartása érdekében. Az óráimon ügyelek rá, hogy nyugodt, kellemes légkört teremtsek, amiben teljes nyugalommal ellazulhatsz, és amiből töltődni is tudsz.
Információ: Kovács Brigitta Gyermek, Ifjúsági, Hatha, Női, Gerinc-,
Mobility Jóga Oktató és Meditációs Tréner, brigitta.yogigi@gmail.com, www.yogigi.hu

Tutor Zsu Égrehajlók című kiállításának megnyitója
2026-04-23 18:00 - 19:00
Tutor Zsu Égrehajlók című kiállításának megnyitója
Megnyitó: április 23 – május 17.
Az Égrehajlók festményei a fákat egyszerre idézik meg, mint csodálatra méltó természeti lényeket és mint az emberi létezés érzékeny metaforáit. A lírai absztrakció tereiben a törzsek, ágak és fények a belső állapotok, hangulatok és érzelmi mozdulatok jelképeivé válnak.
A fák égre hajló formái az emelkedés, a kitartás és a remény gesztusait hordozzák, miközben a természet gazdagságát és formavilágát is ünneplik.
A kiállítás olyan világot nyit meg, ahol a természet nem háttér, hanem tükör: a lélek rezdüléseinek finom, láthatóvá tett lenyomata.
A részvétel díjtalan!

Freestyle Dance Factory: Hip-Hop táncóra
2026-04-23 16:30 - 17:30, 2026-04-21 16:30 - 17:30
Freestyle Dance Factory: Hip-Hop táncóra
Lényegünk
Zene: Nem csak azért, mert erre mozgunk, hanem mert minden zene terápia. Segít ellazulni, vagy éppen felpörögni. A zene által különböző hangulatokat tanulunk, és a mozdulatokkal megtanuljuk kifejezni az érzéseket, mely összhangban van a zenével.
Mosoly: A mosoly azért fontos, mert ha esetleg rossz kedvünk van, és valaki ránk mosolyog, mi felnőttek is tudjuk, hogy sokkal könnyebb átlendülnünk. Ha pedig mindenki mosolyog, az energiák összeadódnak, és olyan frenetikus érzés támad mindenkiben, hogy az ember rászokik, és minden nap ezt az érzést akarja átélni.
Barátság: „Igazi közösség csak ott jön létre, ahol az emberek rejtélyes módon szeretik egymást. Vagyis barátok. Minden érdeken, valláson, politikán, társadalmi helyzeten és világnézeten túl.” (Müller Péter)
Ha ez a három tényező megvan, akkor nagyon könnyű mozdulatokat tanulni, a testünket koordinálni, és együtt mozogni.
További információ: Wahby Míra +36 30 230 3578, wahbymira@hotmail.com

Zumba
2026-04-22 18:30 - 19:30
Zumba
A Zumba® latin táncokon, életérzésen alapuló fitness program. Egyesíti a latin és nemzetközi táncmozdulatokat, a táncon keresztül dinamikus, izgalmas élménnyé teszi az edzést. Egy igazán házibuli hangulatot adó óra, amely az erő- és állóképesség mellett a ritmusérzéket, a mozgáskoordinációt is fejleszti. Ráadásul csapatban edzeni nem csak a testnek, a léleknek is jót tesz.
Az órákhoz bármikor lehet csatlakozni, előzetes tánctudás, vagy partner nem szükséges. Mindenkit várok, életkorra és testalkatra tekintet nélkül.
Csatlakozz az óráimhoz, zumbázz velem, éld át TE is az élményt!
Legyen a sport a mindennapjaid része!
Információ: zumba.com/p/vera-fontana/1393182
https://www.facebook.com/fontanadizumba
https://www.instagram.com/fontana_di_zumba/

Gerincjóga - Jóga óra felnőtteknek
2026-04-21 18:00 - 19:30
Gerincjóga – Jóga óra felnőtteknek

Az órára kérlek, saját jógamatracoddal érkezz.
A terem kapacitása korlátozott, így kérlek, ha teheted az alábbi e-mail címen jelentkezz be az órára: brigitta.yogigi@gmail.com
Információ: Kovács Brigitta Gyermek, Ifjúsági, Hatha, Női, Gerinc-,
Mobility Jóga Oktató és Meditációs Tréner, brigitta.yogigi@gmail.com, www.yogigi.hu

3 az 1-ben torna
2026-04-21 18:00 - 19:00
3 az 1-ben torna
Keringésfokozó alakformálás- gerinc és gátizomtorna egyben keddenként 18 órától.
Információ és jelentkezés: Maár Györgyi tanfolyamvezető, +36 30 524 6815, info@georgiafitness.hu, www.georgiafitness.hu

Aerokid
2026-04-21 17:30 - 19:00
Gyermek tánctanfolyam
További információ: +3670 364 57 48
